L 278/8 Den Europæiske Unions Tidende 20.9.2014 RÅDETS AFGØRELSE af 23. juni 2014 om godkendelse af Europa-Kommissionens indgåelse på Det Europæiske Atomenergifællesskabs vegne af associeringsaftalen mellem Den Europæiske Union og Det Europæiske Atomenergifælles- skabs og deres medlemsstater på den ene side og Ukraine på den anden side (2014/670/Euratom) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, under henvisning til henstilling fra Europa-Kommissionen, og ud (1) fra følgende betragtninger: Den 22. januar 2007 bemyndigede Rådet Europa-Kommissionen til at indlede forhandlinger med Ukraine om indgåelse af en ny aftale mellem Den Europæiske Union og Ukraine med henblik på at erstatte partnerskabs- og samarbejdsaftalen ()). Forhandlingerne om associeringsaftalen mellem Den Europæiske Union og Det Europæiske Atomenergifælles- skabs og deres medlemsstater på den ene side og Ukraine på den anden side (herefter »aftalen«), der foregik under hensyntagen til de tætte historiske bånd og de gradvist tættere forbindelser mellem parterne samt deres ønske om at styrke og udvide disse forbindelser på en ambitiøs og innovativ måde, blev afsluttet med positivt resultat og parafering af aftalen i 2012. Den 15. maj 2013 foreslog Europa-Kommissionen Rådet, at aftalen burde undertegnes på Unionens vegne og midlertidigt anvendes delvist mellem Unionen og Ukraine i overensstemmelse med aftalens artikel 486 i afvent- ning af dens indgåelse på et senere tidspunkt. Undertegnelsen og indgåelsen af aftalen er omfattet af en særskilt procedure for så vidt angår anliggender henhø- rende under traktaten om Den Europæiske Union og traktaten om Den Europæiske Unions funktionsmåde. Aftalen omfatter også spørgsmål, der henhører under Det Europæiske Atomenergifællesskabs kompetence, nærmere bestemt artikel 342 og bilag XXVII, i det omfang det vedrører atomare spørgsmål. Aftalen bør derfor også indgås på vegne af Det Europæiske Atomenergifællesskab for så vidt angår anliggender henhørende under Euratomtraktaten. Ifølge Euratomtraktatens artikel 102 kan en aftale først træde i kraft for Det Europæiske Atomenergifællesskabs vedkommende, efter at medlemsstaterne over for Europa-Kommissionen har tilkendegivet, at den pågældende aftale er gjort anvendelig i overensstemmelse med deres respektive nationale lovgivning. Europa-Kommissionens indgåelse af aftalen på vegne af Det Europæiske Atomenergifællesskab bør derfor godkendes — VEDTAGET DENNE AFGØRELSE: Artikel 1 Europa-Kommissionens indgåelse på Det Europæiske Atomenergifællesskabs vegne af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side godkendes hermed (%). () Partnerskabs- og samarbejdsaftale mellem De Europæiske Fællesskaber og deres medlemsstater og Ukraine (EFT L 49 af 19.2.1998, s. 3). 0 Teksten til aftalen er knyttet til Rådets afgørelse 2014/295/EU af 17. marts 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår præamblen, artikel 1 og afsnit I, II og VII deri (EUT L 161 af 29.5.2014,s. 1).